
        ΔΕΛΤΙΟ ΤΥΠΟΥ

            Το  Εργατ/κό  Κέντρο Ν. Χανίων χαιρετίζει όλες τις γυναίκες άνεργες, εργαζόμενες, συνταξιούχες, πρόσφυγες, μετανάστριες που αγωνίζονται σε ένα κοινωνικό, πολιτικό και οικονομικό περιβάλλον όπου η ισότητα των φύλων υπάρχει μόνο ως αναφορά στη νομοθεσία και σε διακηρύξεις ισότητας. Τις γυναίκες που αγωνίζονται για τα δικαιώματά τους και την εξάλειψη των διακρίσεων στο χώρο της εργασίας και όχι μόνο. Τις γυναίκες που διεκδικούν επαγγελματική και προσωπική ζωή με  ουσιαστική ισότητα και έμπρακτο σεβασμό στην ελευθερία επιλογών. 
           Δυστυχώς οι γυναίκες είναι συχνά θύματα ομαδικών απολύσεων, αμείβονται λιγότερο από τους άνδρες και δεν έχουν ευκαιρίες επαγγελματικής ανέλιξης.
   Τα συνδικάτα θα συνεχίσουν να στηρίζουν τις εργαζόμενες γυναίκες για την προάσπιση των δικαιωμάτων τους και την ίση μεταχείριση στην εργασία.  

